|  |  |
| --- | --- |
|  | **Τ.Ε.Ι. ΑΘΗΝΑΣ**  **ΣΧΟΛΗ ΤΕΧΝΟΛΟΓΙKΩΝ ΕΦΑΡΜΟΓΩΝ**  **ΤΜΗΜΑ ΜΗΧΑΝΙΚΩΝ ΒΙΟΪΑΤΡΙΚΗΣ ΤΕΧΝΟΛΟΓΙΑΣ** |

**ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ**

**«Προηγμένα Συστήματα και Μέθοδοι στη Βιοϊατρική Τεχνολογία»**

**«Advanced Systems and Methods in Biomedical Technology»**

**ΠΡΟΚΗΡΥΞΗ ΑΚΑΔΗΜΑΪΚΟΥ ΕΤΟΥΣ 2017-2018**

**Αντικείμενο**. Το [τμήμα Μηχανικών Βιοϊατρικής Τεχνολογίας Τ.Ε.](http://www.bme.teiath.gr/index.html) της Σχολής Τεχνολογικών Εφαρμογών (ΣΤΕΦ) του ΤΕΙ Αθήνας διοργανώνει Πρόγραμμα Μεταπτυχιακών Σπουδών (Π.Μ.Σ.) του Τμήματος ([Φ.Ε.Κ. 2208/Β'/12-08-2014](http://www.bme.teiath.gr/msc/documents/FEK_MASTER_BME.pdf)), με τίτλο: **Προηγμένα Συστήματα και Μέθοδοι στη Βιοϊατρική Τεχνολογία**.

Αντικείμενο του Π.Μ.Σ. είναι η εμβάθυνση στη μελέτη, σχεδίαση, ανάπτυξη και εφαρμογή προηγμένων συστημάτων και μεθόδων στο πεδίο της Βιοϊατρικής Τεχνολογίας.

Σκοπός του Προγράμματος είναι να δώσει τα κατάλληλα εφόδια στους κατόχους του Μεταπτυχιακού Διπλώματος Ειδίκευσης να εμβαθύνουν στο σχεδιασμό, στην ανάπτυξη και εγκατάσταση συστημάτων και στην εφαρμογή καινοτόμων μεθόδων στο πεδίο της Βιοϊατρικής Τεχνολογίας σε συνδυασμό με την προαγωγή της έρευνας στο προαναφερθέν πεδίο. Το πρόγραμμα θα καλύπτει όλο το φάσμα του Υλικού, του Λογισμικού και των σύγχρονων μεθόδων εφαρμογής των Θετικών Επιστημών, της Τεχνολογίας και των Επιστημών Οικονομίας και Διοίκησης, στην Ιατρική και τις άλλες Βιοεπιστήμες.

Το Π.Μ.Σ. δίνει έμφαση στην απόκτηση τόσο θεωρητικών γνώσεων όσο και πρακτικών δεξιοτήτων με στόχο τη δημιουργία μεταπτυχιακών αποφοίτων με υψηλή θεωρητική κατάρτιση, τεχνογνωσία και πρακτική εμπειρία, ώστε να ανταποκρίνονται πλήρως σε θέσεις αυξημένης ευθύνης, στις συμβατές ανάγκες που επιβάλλουν οι ραγδαίες τεχνολογικές εξελίξεις στην παγκόσμια αγορά εργασίας. Αυτό επιτυγχάνεται μέσω κατάλληλης, υψηλού επιπέδου εκπαίδευσης και μελέτης πραγματικών περιπτώσεων.

Ειδικότερα, ο απόφοιτος του Π.Μ.Σ. θα είναι ικανός να αναλύει απαιτήσεις, να αξιολογεί και να επιλέγει τεχνολογικές λύσεις, σε ό,τι αφορά στις ανάγκες ενός Νοσοκομείου και των άλλων Οργανισμών Παροχής Υπηρεσιών Υγείας, Βασικής και Κλινικής Έρευνας κτλ. σε εξοπλισμό και συστήματα Βιοϊατρικής Τεχνολογίας. Επίσης θα είναι ικανός να αξιοποιεί με βέλτιστο τρόπο αναπτυξιακά εργαλεία Λογισμικού και Τεχνολογίες Εξοπλισμού.

Το Π.Μ.Σ. απονέμει Μεταπτυχιακό Δίπλωμα Ειδίκευσης (ΜΔΕ) με τίτλο: «Προηγμένα Συστήματα και Μέθοδοι στη Βιοϊατρική Τεχνολογία».

Στο Π.Μ.Σ. γίνονται δεκτοί, μετά από επιλογή, πτυχιούχοι του Τμήματος Μηχανικών Βιοϊατρικής Τεχνολογίας Τ.Ε. του Τ.Ε.Ι. Αθήνας, καθώς και πτυχιούχοι ή διπλωματούχοι άλλων συναφών Τμημάτων κατεύθυνσης Τεχνολογικής, Θετικής και Επιστημών Υγείας των Τ.Ε.Ι. και Πανεπιστημίων της ημεδαπής ή ομοταγών αναγνωρισμένων Ιδρυμάτων της αλλοδαπής το πτυχίο των οποίων έχει αναγνωριστεί από τον [ΔΟΑΤΑΠ](http://www.doatap.gr/).

**Χρονική διάρκεια.** Η χρονική διάρκεια για την απονομή του Μ.Δ.Ε. ορίζεται σε τρία (3) εξάμηνα σπουδών, εκ των οποίων το τρίτο διατίθεται για την εκπόνηση της προβλεπόμενης μεταπτυχιακής διπλωματικής εργασίας.

**Δίδακτρα:**   
Σύνολο: 1200 ευρώ ανά φοιτητή για όλο το πρόγραμμα, για το ακαδημαϊκό έτος 2016-2017.   
Καταβολή: 400 ευρώ κατά την εγγραφή σε κάθε εξάμηνο (έως 1 εβδομάδα πριν την έναρξη των μαθημάτων).

Τα δίδακτρα καταβάλλονται στον Ειδικό Λογαριασμό Κονδυλίων και Έρευνας του ΤΕΙ Αθηνών.

**Διεξαγωγή μαθημάτων.** Τα μαθήματα διεξάγονται στις εγκαταστάσεις του Τμήματος «Μηχανικών Βιοϊατρικής Τεχνολογίας Τ.Ε.» με απογευματινό/βραδυνό ωράριο.

**Υποψήφιοι.** Στο Π.Μ.Σ. γίνονται δεκτοί, μετά από επιλογή, πτυχιούχοι του Τμήματος Μηχανικών Βιοϊατρικής Τεχνολογίας Τ.Ε. του Τ.Ε.Ι. Αθήνας, καθώς και πτυχιούχοι ή διπλωματούχοι άλλων συναφών Τμημάτων κατεύθυνσης Τεχνολογικής, Θετικής και Επιστημών Υγείας των Τ.Ε.Ι. και Πανεπιστημίων της ημεδαπής ή ομοταγών αναγνωρισμένων Ιδρυμάτων της αλλοδαπής το πτυχίο των οποίων έχει αναγνωριστεί από τον [ΔΟΑΤΑΠ](http://www.doatap.gr/).

**Διαδικασία Επιλογής.** Η επιλογή των μεταπτυχιακών φοιτητών γίνεται από τη Συντονιστική Επιτροπή του Π.Μ.Σ. και επικυρώνεται από τη Γενική Συνέλευση Ειδικής Σύνθεσης του Τμήματος.

**Υποβολή αιτήσεων - Δικαιολογητικά υποψηφιότητας:**

Οι ενδιαφερόμενοι υποψήφιοι μεταπτυχιακοί φοιτητές/τριες θα πρέπει να υποβάλλουν στη Γραμματεία του Π.Μ.Σ., αίτηση συνοδευόμενη από τα απαιτούμενα δικαιολογητικά στο διάστημα **από 15η Μαίου μέχρι και 15η Ιουλίου 2017.**

Τα απαιτούμενα δικαιολογητικά είναι τα ακόλουθα:

1. Αίτηση υποψηφιότητας ([pdf](http://www.bme.teiath.gr/msc/documents/MSc-BME-Application-Form.pdf), [doc](http://www.bme.teiath.gr/msc/documents/MSc-BME-Application-Form.doc))
2. Τίτλους σπουδών και αναλυτική βαθμολογία (με αναγνώριση ισοτιμίας ΔΟΑΤΑΠ όπου απαιτείται)
3. Κείμενο Προθέσεων Φοίτησης (έως 500 λέξεις)
4. Βιογραφικό σημείωμα
5. Αποδεικτικά καλής γνώσης Αγγλικής γλώσσας
6. Δύο (2) γραπτές συστατικές επιστολές
7. Αποδεικτικά ερευνητικού, συγγραφικού και επαγγελματικού έργου (εφόσον υπάρχουν)
8. Τέσσερις (4) φωτογραφίες
9. Τίτλος και περίληψη Διπλωματικής-Πτυχιακής εργασίας (εφόσον προβλέπεται)

* Δικαίωμα συμμετοχής έχουν και οι επί πτυχίω φοιτητές, με την προϋπόθεση ότι θα ολοκληρώσουν όλες τις υποχρεώσεις τους για την λήψη πτυχίου, έως την ημερομηνία έναρξης των μαθημάτων του Π.Μ.Σ.
* Απαραίτητη προϋπόθεση οι υποψήφιοι που θα υποβάλλουν αίτηση και θα πραγματοποιήσουν εγγραφή ανεξαρτήτως Τμήματος ή Ιδρύματος αποφοίτησης να μην είναι εγγεγραμμένοι σε άλλο Πρόγραμμα Μεταπτυχιακών Σπουδών.
* **Διεύθυνση αποστολής δικαιολογητικών:**

Ο φάκελος υποψηφιότητας υποβάλλεται ή αποστέλλεται ταχυδρομικά με συστημένη επιστολή στη Γραμματεία Π.Μ.Σ. του Τμήματος « Μηχανικών Βιοϊατρικής Τεχνολογίας Τ.Ε. »

ΤΕΙ Αθήνας   
Τμήμα Μηχανικών Βιοϊατρικής Τεχνολογίας Τ.Ε.   
Υπ' όψιν: Κας Καλλιόπης Θειακού   
Αγ. Σπυρίδωνος, 122 10, Αιγάλεω   
Αθήνα   
Τηλ.: 210 5385318

|  |  |
| --- | --- |
| Ο Πρόεδρος του Τ.Ε.Ι. Αθήνας  Μιχαήλ Σ. Μπρατάκος  Καθηγητής | Ο Διευθυντής του Π.Μ.Σ.  Ιωάννης Βαλαής  Αναπλ. Καθηγητής |